b'\n_START_ARTICLE_\nJo\xc5\xbeef \xc5\xbdabkar\n_START_SECTION_\n\xc5\xbdivljenje in delo\n_START_PARAGRAPH_\nPo ljudski \xc5\xa1oli na Jesenicah in klasi\xc4\x8dni gimnaziji v Ljubljani (1925\xe2\x80\x931933) je \xc5\xa1tudiral na univerzi v Innsbrucku (licenciat iz filozofijo) in od 1938 na pape\xc5\xa1ki univerzi Gregoriana v Rimu ter bil 1939 v Ljubljani posve\xc4\x8den. Dve leti je bil vzgojni prefekt v \xc5\xa1kofovih zavodih v \xc5\xa0entvidu pri Ljubljani. Od 1941 je ponovno \xc5\xa1tudiral teologijo in pravo na Gregoriani in 1946 doktoriral iz cerkvenega prava z disertacijo Status et jus religiosorum secundum s. Gregorium Magnum. Od 1943 je \xc5\xa1tudiral tudi na cerkveni diplomatski akademiji v Rimu in 1947 diplomiral. Obvladal je veliko jezikov (angle\xc5\xa1ko, francosko., italijansko, nem\xc5\xa1ko, \xc5\xa1pansko, \xc5\xa1vedsko, bolgarsko, \xc4\x8de\xc5\xa1ko, shbohrva\xc5\xa1ko, slova\xc5\xa1ko , ukrajinsko). Od 1947 je delal na Dr\xc5\xbeavnem tajni\xc5\xa1tvu v Rimu, od 1981 kot svetnik. Leta 1966 postal svetovalec in stalni opazovalec Svetega sede\xc5\xbea pri UNESCU v Parizu. Maja 1969 je bil imenovan za naslovnega virunskega nad\xc5\xa1kofa pri Gospe Sveti na Koro\xc5\xa1kem. (Virunum \xe2\x80\x93 nekdanja \xc5\xa1kofija na Gosposvetskem polju). Od 1969-1976 je bil apostolski pronuncij za Finsko in apostolski delegat za skandinavske dr\xc5\xbeave, (Danska, \xc5\xa0vedska, Norve\xc5\xa1ka, Islandija) s sede\xc5\xbeem v Vedbaeku pri Kopenhagnu. Leta 1973 je na Helsin\xc5\xa1ki konferenci zastopal Sveti sede\xc5\xbe (Glej:Helsin\xc5\xa1ka sklepna listina o varnosti in sodelovanju v Evropi). V letih 1976\xe2\x80\x931981 je bil apostolski pronuncij na Islandiji. Zaradi bolezni se je vrnil v Vatikan, kjer je deloval kot svetnik v Dr\xc5\xbeavnem tajni\xc5\xa1tvu.'